WGE พุ่งแรง 7% หลังคว้างานใหม่ 5 โครงการ รวมมูลค่ากว่า 600 ลบ.
WGE พุ่งแรง 7% โดย ณ เวลา 10.34 น. อยู่ที่ระดับ 1.88 บาท บวก 0.12 บาท หลังคว้างานใหม่ 5 โครงการ รวมมูลค่ากว่า 600 ลบ.
WGE พุ่งแรง 7% โดย ณ เวลา 10.34 น. อยู่ที่ระดับ 1.88 บาท บวก 0.12 บาท หลังคว้างานใหม่ 5 โครงการ รวมมูลค่ากว่า 600 ลบ.
30 ส.ค. 2564

ผู้สื่อข่าวรายงานว่า บริษัท เวล เกรด เอ็นจิเนียริ่ง จำกัด (มหาชน) หรือ WGE ณ เวลา 10.34 น. อยู่ที่ระดับ 1.88 บาท บวก 0.12 บาท หรือ 6.82%  ด้วยมูลค่าซื้อขาย 10.69 ล้านบาท

โดย WGE เปิดเผยว่า บริษัทและกิจการร่วมค้าได้รับการงานใหม่รวม 5 โครงการ รวมมูลค่าทั้งหมด 646.58 ล้านบาท ทั้งนี้  บริษัทได้ลงนามสัญญาจ้างโครงการก่อสร้าง 2 โครงการ รวมมูลค่าทั้งหมด 175,819,750 บาท ได้แก่
1.โครงการก่อสร้าง อาคาร 2-GA01,2-GB01 โครงการบางกอกฟรีเทรดโซน (งานโครงสร้าง และงานสถาปัตย์)ของบริษัท พรอสเพค ดีเวลลอปเมนท์ จำกัดเป็นงานก่อสร้างอาคารโรงงาน ระยะเวลาก่อสร้าง 8 เดือน
2.โครงการงานจัดหาและติดตั้งงานระบบภายใน อาคาร 2-GA01,2-GB01 โครงการบางกอกฟรีเทรดโซน ของบริษัท พรอสเพค ดีเวลลอปเมนท์ จำกัด เป็นงานระบบวิศวกรรมประกอบอาคาร ระยะเวลาก่อสร้าง 8 เดือน
ส่วนกิจการร่วมค้า CC-WGE  ซึ่งประกอบด้วย WGE ถือหุ้น 49% และห้างหุ้นส่วนจำกัด ชินวรยะลาก่อสร้าง 51% ลงนามสัญญาจ้างโครงการก่อสร้าง 1 โครงการ เป็นโครงการก่อสร้างสะพานข้ามจุดตัดทางรถไฟสายห้วยทราย -ปากพะยูน จังหวัดพัทลุง ของกรมทางหลวง มูลค่าโครงการ 179.60 ล้านบาท (รวมภาษีมูลค่าเพิ่ม) ระยะเวลาก่อสร้าง 750 วัน
และ กิจการร่วมค้า UEC-WGE ซึ่งประกอบด้วย WGE ถือหุ้น 49% และ บริษัท เอกชัยอุบล (2523) จำกัด 51% ลงนามสัญญาจ้างโครงการก่อสร้าง 2 โครงการ ได้แก่
1.โครงการก่อสร้างสะพานลอยกลับรถบนทางหลวงหมายเลข 1 บริเวณ บ.ชะแมบ (ขาเข้า) 1 ระหว่าง กม.69+700.000 – กม.71+825.000 รวมระยะทาง 2.125 กิโลเมตร จังหวัดพระนครศรีอยุธยา ของกรมทางหลวง มูลค่าโครงการ 145.88 ล้านบาท (รวมภาษีมูลค่าเพิ่ม) ระยะเวลาก่อสร้าง 720 วัน
2.โครงการ ก่อสร้างสะพานลอยกลับรถบนทางหลวงหมายเลข 1 บริเวณ บ.ชะแมบ (ขาออก) จังหวัดพระนครศรีอยุธยา  ระหว่าง กม.71+800.000 – กม.72+500.000 รวมระยะทาง 0.700 กิโลเมตร ของกรมทางหลวง มูลค่าโครงการ 145.28 ล้านบาท (รวมภาษีมูลค่าเพิ่ม) ระยะเวลาก่อสร้าง 720 วัน